ભારતમાં તમે મુંબઈ સાથે બોમ્બબ્લાસ્ટ બોલો કે તાજ હોટલ એટલે અરેરાટી ભરેલી શાંતિ છવાઈ જાય અને ભારતની સ્થિતિ પરિસ્થિતિથી દુઃખી હોય તે હિંસક અવાજમાં કરાંજશે કે લોહી વહાવ્યા વગર આઝાદી મળી એટલે આ હાલત છે. અલ્યા અંગ્રેજો સંસાર ત્યાગ કરી ચૂકેલા હિન્દુ તથા મુસ્લિમ સાધુ-ફકીરો પાસેથી પણ હિંસક રીતે કર વસૂલવા જતાં અને આખરે એ ત્યાગીઓ એમનો સામનો કરવો પડેલો એ ખબર છે? આઝાદીની લડાઈ દરમિયાન ભારતીયોએ ભોગવેલી હિંસાનો અંદાજ મન ફાવે તેમ લગાવનારાને કહેવું પડે કે અમેરિકા બન્યું એમાં જે હિંસાનો રોલ હતો તે ખ્યાલ હોય તો જ આજના અમેરિકાને સમજી શકશો. જેવું વાવો તેવું લણો અને જેવું ખાધું હોય તેવું શરીર બને અને એવા શરીર વડે ગલ્ફ-વૉર્સ વગેરે દરમિયાન પારકા દેશોમાં આમ ઇન્સાનના ઘર, હૉસ્પિટલ અને પર્યાવરણને ગંભીર નુકસાન કરવાનો ખેલ કર્યો હોય પછી પોતાના દેશમાં શાંતિ પોતાની સાથે રમત રમે એમાં નવાઈ નથી.